**Pravila sodelovanja v nagradnem žrebu *Magnezij Krka***

Krka, d. d., Novo mesto, Šmarješka cesta 6, 8501 Novo mesto (v nadaljevanju organizator) 7**. septembra 2024** organizira nagradno igro *Magnezij Krka* (v nadaljevanju nagradni žreb), ki poteka na dogodku 9. *Festival zdravja* v Ljubljani.

Organizator s temi pravili in pogoji določa pravice, obveznosti in pogoje za sodelovanje v nagradni igri. Pravila začnejo veljati na dan nagradne igre, to je 7. septembra 2024.

**Kdo lahko sodeluje?**

V nagradni igri lahko sodelujejo fizične osebe, ki imajo stalno prebivališče v Republiki Sloveniji in so starejše od 18 let. Osebe, mlajše od 18 let, lahko sodelujejo le ob pisnem soglasju staršev ali zakonitih zastopnikov.

Nakup izdelka ni pogoj za sodelovanje v nagradni igri.

Sodelovanje ni dovoljeno zaposlenim pri organizatorju in njihovim ožjim družinskim članom ter drugim fizičnim in pravnim osebam, ki so vključene v organizacijo te nagradne igre.

Če udeleženec izvede obe aktivnosti, opredeljeni v načinu sodelovanja, pomeni, da se strinja s pravili in pogoji sodelovanja v nagradni igri.

**Način sodelovanja**

Udeleženec lahko v nagradni igri sodeluje na stojnici Magnezij Krka v Ljubljani na dogodku 9. Festival zdravja. Pogoj je, da se strinja s temi pravili in da:

1. skenira QR kodo na stojnici Magnezij Krka na dan dogodka, 7. septembra 2024
2. v obliki e-sporočila pošlje fotografijo zaslona (telefona, tablice) z uporabljenim okvirjem Magnezij Krka na e-naslov magnezijkrka@krka.biz
3. se strinja s pravili in pogoji sodelovanja, ki so na voljo na stojnici in na povezavi

Nagrajence bo organizatorjeva komisija z uporabo spletnih orodij za naključni žreb izbrala 13. septembra 2024. Če bo izžreban udeleženec, ki ne izpolnjuje pogojev za sodelovanje v nagradni igri ali za prevzem nagrade, bo izžreban naslednji udeleženec. Oseba lahko prejme le eno nagrado. Nagrade ni mogoče zamenjati niti ni mogoče zahtevati njene denarne protivrednosti.

Kot udeleženec se obravnava fizična oseba, ki je poslala fotografijo zaslona (telefona, tablice) z uporabljenim okvirjem Magnezij Krka na e-naslov magnezijkrka@krka.biz.

**Nagrade**

Organizator bo podelil deset (10) nagrad desetim (10) izžrebancem, in sicer bo vsak od njih prejel športni nahrbtnik in vzorec Magnezija Krka DIREKT (pakiranje 20 kom). Vrednost posamezne nagrade ne presega 42 EUR. Pri nagradah do vrednosti 42 EUR se akontacija dohodnine ne odvede, vrednost nagrade pa se tudi ne šteje v davčno osnovo prejemnika.

**Žrebanje nagrad**

Žrebanje bo potekalo z naključnim računalniškim algoritmom, in sicer z žrebom e-naslovov, ki jih udeleženci navedejo ob sodelovanju v nagradnem žrebu.

Za izvedbo nagradne igre, nadzor nad njenim potekom in žrebanje nagrajencev skrbi tričlanska komisija, ki jo sestavljajo predstavniki organizatorja. Žrebanje nagrajencev bo 13. septembra 2024 ob 10. uri na naslovu organizatorja.

Komisija bo izmed vseh ustrezno izpolnjenih spletnih obrazcev izžrebala 10 nagrajencev. Če niso označili, da se strinjajo s pravili in pogoji sodelovanja v nagradni igri, bo nagrado prejel naslednji izžrebani udeleženec.

O žrebanju se vodi zapisnik, ki vsebuje podatke o datumu, uri in kraju žrebanja, navzočih osebah, poteku žrebanja, izžrebancih in uri konca žrebanja. Zapisnik podpišejo vsi člani komisije. Žrebanje je dokončno.

**Obdavčitev nagrad**

Nagrade v tej nagradni igri niso obdavčene.

**Obveščanje nagrajencev in prevzem nagrade**

Izžrebani nagrajenec bo o nagradi in njenem prevzemu obveščen prek e-naslova, ki ga je navedel ob prijavi, najkasneje v osmih (8) dneh po žrebanju.

Nagrajenec se mora odzvati v roku, navedenem v e-sporočilu, drugače izgubi pravico do nagrade, nagrada pa se podeli naslednjemu izžrebanemu udeležencu.

Če je nagrajenec mladoletna oseba, morajo prevzem nagrade pisno odobriti starši oziroma zakoniti zastopniki.

Če nagrajenec v 30 dneh po žrebanju nagrade ne prevzame, izgubi pravico do nje in nima pravice do kakršnegakoli nadomestila. Nagrade ni mogoče zamenjati za denar ali drugo nagrado, prav tako je ni mogoče prenesti na drugo osebo.

Organizator nagradne igre si pridržuje pravico, da ne podeli nagrade, če:

* se pojavi dvom o resničnosti podatkov,
* se ugotovi, da je udeleženec v nagradni igri sodeloval v nasprotju z njenimi pravili in pogoji.

**Zasebnost in varstvo podatkov**

Sodelovanje v nagradni igri pomeni, da udeleženec privoli, da se njegovi osebni podatki uporabijo le za namen organizacije nagradne igre, žrebanja nagrajencev in podelitve nagrad. Organizator jih bo obdeloval za potrebe obveščanja o nagradni igri.

Med obdelovanjem osebnih podatkov ima udeleženec v skladu z veljavnimi predpisi možnost vpogleda, prepisa, dostopa, dopolnitve, popravka, ugovora, omejitve obdelave in prenosljivosti osebnih podatkov v zbirki podatkov ter njihovega izbrisa. Od organizatorja lahko kadarkoli zahteva, naj trajno ali začasno preneha uporabljati njegove osebne podatke za zgoraj navedeni namen. Soglasje lahko kadarkoli trajno ali začasno prekliče z neposrednim sporočilom na naslov dataprotection.officer@krka.biz.

Organizator bo osebne podatke hranil do dneva podelitve nagrad, največ do 30. septembra 2024, nato pa jih bo izbrisal.

Organizator se obvezuje, da bo s prejetimi podatki ravnal skrbno in v skladu z veljavno zakonodajo o varstvu osebnih podatkov. Uporabljal jih bo izključno tako, kot je opisano v teh pravilih.

**Končne določbe**

Organizator ne odgovarja za morebitno škodo zaradi tehničnih težav, do katerih lahko pride zaradi napak v delovanju nagradne igre.

Udeleženci nagradne igre lahko zaprosijo za podporo in pomoč z neposrednim sporočilom na info@krka.biz.

Vsa vprašanja, ki se lahko pojavijo v zvezi z nagradno igro in niso urejena s temi pravili, rešuje organizatorjeva komisija.

Odločitev komisije o vseh vprašanjih v zvezi s to nagradno igro in z njo povezanimi pravili je dokončna in velja za vse udeležence. Pritožba ni mogoča.

Organizator lahko kadarkoli popolnoma spremeni zasnovo nagradne igre, če je to potrebno zaradi tehničnih ali komercialnih vzrokov ali vzrokov, ki so povezani z javnostjo. Udeležence na primeren način in na primernem mestu obvesti o vsaki spremembi ali dopolnitvi teh pravil.

Vse pritožbe v zvezi z nagradno igro rešuje organizator, ki se zavezuje, da bo utemeljene pritožbe rešil v najkrajšem možnem času in o tem obvestil pritožnika. Za vse morebitne spore v zvezi s to nagradno igro, ki jih ne bo mogoče sporazumno rešiti, je pristojno sodišče v Ljubljani.

Pravila nagradne igre so objavljena na stojnici Magnezij Krka v Arboretumu Volčji Potok na dogodku *Čarobni dan* in na povezavi.

Krka, d. d., Novo mesto

Ljubljana, 6. 9. 2024